**Rhestr Termau Pharmabees:**

**Sesiwn 2**

**Gwrthfacterol:** Unrhyw beth sy’n dinistrio bacteria neu’n eu hatal rhag tyfu neu rhag gallu atgynhyrchu. Er enghraifft: mae gan wres, cemegion megis clorin a chyffuriau gwrthfiotig briodweddau gwrthfacterol.

**Gwrthfiotig:** Cyffur a ddefnyddir i drin heintiau bacterol. Nid yw gwrthfiotigau yn cael unrhyw effaith ar heintiau feirysol.

**Ymwrthedd i Wrthfiotigau:** Gallu bacteria a micro-organebau eraill i wrthsefyll effeithiau gwrthfiotig yr oeddent yn sensitif iddo ar un adeg. Achosir ymwrthedd i wrthfiotigau gan y gorddefnydd o wrthfiotigau ac mae’n destun pryder mawr.

**Gwrthficrobaidd:** Mae gwrthficrobial yn gyfrwng sy’n lladd micro-organebau neu’n eu hatal rhan tyfu. Gellir grwpio meddyginiaethau gwrthficrobaidd yn ôl y micro-organebau y maent yn gweithredu’n bennaf yn eu herbyn. Er enghraifft, defnyddir gwrthfiotigau yn erbyn bacteria a defnyddir meddyginiaethau gwrthffyngol yn erbyn ffyngau.

**Bacteria:** Mae bacteria yn organebau byw microsgopig a geir ym mhobman. Gallant fod yn beryglus, megis pan fyddant yn achosi haint, neu’n fuddiol, fel mewn iogwrt, a’r rhai sy’n dadelfennu gwastraff. Bacteriwm yw’r ffurf unigol.

**Cytref Facterol:** Mae cytref facterol yn fàs gweladwy o facteria, a allai gynnwys miloedd, sy’n tyfu ar gyfryngau. Mae microbiolegwyr yn defnyddio cytrefi i nodi ac astudio bacteria.

**Gwrthfiotigau sbectrwm eang:** Gwrthfiotigau sy’n ymosod ar amrywiaeth eang o facteria, gan gynnwys rhai sy’n fuddiol i ni.

**Cellfur:** Haen anystwyth y tu allan i bilen blasma celloedd planhigion, ffyngau a bacteria. Gall fod yn galed, yn hyblyg ac weithiau’n anystwyth. Mae cynnal ac yn amddiffyn adeiladwaith y gell, yn ogystal â gweithredu fel system hidlo.

**Halogi:** Cyflwyno microbau megis bacteria, burum, llwydni, ffyngau, prionau, protosoa neu eu tocsinau a’u sgil-gynhyrchion yn anfwriadol neu’n ddamweiniol.

**Rheolaeth:** Mae rheolaeth wyddonol yn arbrawf neu’n arsylwad y bwriedir iddo leihau effeithiau newidynnau ac eithrio’r newidyn annibynnol. Mae hyn yn gwneud y canlyniadau yn fwy dibynadwy, yn aml drwy gymharu mesuriadau rheoli a’r mesuriadau eraill.

**DNA:** Mae asid deocsiriboniwcleig (DNA) yn gemegyn sy’n cynnwys dau foleciwl hir, wedi’u trefnu’n sbiral, a elwir yn strwythur helics dwbl. Mae DNA yn cynnwys gwybodaeth enynnol. Mae ganddo’r holl gyfarwyddiadau sydd eu hangen ar organeb fyw i dyfu, atgynhyrchu a gweithredu.

**E. Coli:** Mae Escherichia coli yn facteriwm a geir yn aml yng ngholuddion pobl ac anifeiliaid eraill. Gall rhai mathau ohono achosi gwenwyn bwyd difrifol.

**Epidemig:** Nifer sylweddol o achosion o glefyd heintus mewn cymuned ar unrhyw adeg benodol.

**Ysgarthion:** Gwastraff solet a gaiff ei ysgarthu o gorff person neu anifail drwy’r coluddion.

**Organeb letyol:** Anifail neu blanhigyn y mae parasit neu organeb gydfwytaol, megis feirws, yn byw arno neu ynddo.

**Damcaniaeth:**  Mae damcaniaeth yn syniad neu’n esboniad rydych yn ei brofi wedyn drwy astudio ac arbrofi.

**Hylan:** Yr amodau addas i gynnal iechyd ac atal clefyd, yn enwedig drwy fod yn lân ac yn lanwaith.

**Deori:** Y broses o gadw bacteria ar y tymheredd cywir ac o dan yr amodau cywir er mwyn iddynt allu datblygu a thyfu.

**Clefyd heintus:** Clefydau/anhwylderau a achosir gan organebau megis bacteria, ffyngau neu barasitiaid.

**Esgor:** Y broses o roi genedigaeth.

**Microbiolegydd:** Mae microbiolegwyr yn astudio micro-organebau megis bacteria, feirysau, algâu, ffyngau a rhai mathau o barasitiaid. Maent yn ceisio deall sut mae’r organebau hyn yn byw, yn tyfu ac yn rhyngweithio â’u hamgylcheddau.

**Micro-organeb:** Organebau microsgopig bach iawn, megis bacteria, feirysau neu ffyngau. Fe’u gelwir hefyd yn Ficrobau.

**Moleciwl:** Y gronyn lleiaf mewn elfen neu gyfansoddyn cemegol sydd â phriodweddau cemegol yr elfen honno neu’r cyfansoddyn hwnnw. Mae moleciwlau yn cynnwys atomau a gysylltir gan fondiau cemegol.

**MRSA:** Staffylococws awrëws sy’n gwrthsefyll metisilin. Math o facteria sy’n gwrthsefyll sawl gwrthfiotig a ddefnyddir yn eang. Golyga hyn y gall heintiau â MRSA fod yn anos i’w trin na heintiau bacterol eraill.

**Organeb:** Anifail neu blanhigyn unigol neu ffurf ungellog ar fywyd.

**Pandemig:** Epidemig (achos sydyn o glefyd) sy’n lledaenu’n eang iawn ac yn effeithio ar ranbarth cyfan, cyfandir neu’r byd oherwydd poblogaeth sy’n agored iddo.

**pH:** Ffigur sy’n mynegi asidedd neu alcalinedd hydoddiant

**Ffytocemegion:** Cyfansoddion cemegol a gynhyrchir gan blanhigion, fel arfer er mwyn eu helpu i ffynnu neu atal cystadleuwyr, ysglyfaethwyr neu bathogenau.

**Pla:** Clefyd bacterol heintus a nodweddir gan dwymyn a deliriwm. Fel arfer caiff llinorod eu ffurfio (pla llinorog) ac weithiau caiff yr ysgyfaint eu heintio. Fe’i trosglwyddir i bobl o lygod ffyrnig drwy bigiadau chwain.

**Protein:** Un enghraifft o brotein yw’r math o faetholyn a geir mewn cigoedd. Mae protein yn ffurfio, yn cynnal ac yn adnewyddu’r meinweoedd yn eich corff. Mae eich cyhyrau, eich organau a’ch system imiwnedd yn cynnwys proteinau yn bennaf.

**TRANSLATION MISSING**

**Di-haint:** Rhywbeth sy’n gwbl lân a heb facteria nac unrhyw ficro-organebau eraill.

**Sterileiddio:** Sicrhau nad oes unrhyw facteria na micro-organebau byw eraill ar rywbeth, fel arfer drwy ddod ag ef i dymheredd uchel gan ddefnyddio ager, gwres sych neu hylif berw, neu gan ddefnyddio glanhawr cemegol sy’n lladd bacteria.

**Archfyg:** Term a ddefnyddir i ddisgrifio mathau o facteria sy’n gwrthsefyll y mwyafrif o wrthfiotigau a ddefnyddir yn aml heddiw.

**Feirws:** Cyfrwng heintus sydd fel arfer yn cynnwys moleciwl asid niwclëig mewn caen protein. Mae feirws yn rhy fach i’w weld drwy ficrosgopeg ysgafn a dim ond o fewn celloedd byw organeb letyol y gall amlhau.